|  |
| --- |
|  |
| Број: 404-120/2020-03 |
| Датум: 26.06.2020. године |
|  |

**Предмет:** Питање и Одговор на питање број 3 у вези конкурсне документације за јавну набавку радова – Изградња два резервоара од по 20.000 m3 Р-23 и Р-25, мешачке кућице МК-23/25 и пратеће инфраструктуре са повезивањем на постојећу инфраструктуру на складишту нафтних деривата Смедерево у Смедереву, ЈН бр. 7/2020-03

**Питање 1:**

''Молимо да нас обавестите о локацији/локацијама за одлагање шута и преосталог материјала, вишка материјала из ископа, и градилишног отпадног материјала, као и о њеној удаљености од локације извођења радова.''

**Питање 2:**

''Потребно је да нам доставите прецизну локацију и удаљеност за одлагање шута насталог рушењем и потврдити режим третирања шута са аспекта евентуалне загађености уљима, нафтом или нафтним дериватима са посебним освртом на могуће експлозивне материје заостале од бомбардовања.''

**Питање 3:**

''Потребно је да нам доставите елаборате подземних вода са режимом вода, висином и претпостављеним количинама, а што је потребно за формирање цене испумпавања и одржавања потребног нивоа подземних вода приликом извођења земљаних радова и радова фундирања резервоара и АБ зидова пројектованих танквана. Тражена позиција у конкурсној документацији је паушална и тим пре треба добити потребне податке да не би дошло до грешке''

**Одговор 1 и 2:**

На основу усмене сагласности добијене од стране преставника НИС АД приликом обиласка локације предвиђене за изградњу по овој ЈН, договорено је да привремена депонија буде у танкванама резервоара Р-21 и Р-22, које се надовезују на танквану резервоара Р-23 који је предмет изградње.

У складу са Предмером из Конкурсне документације, Извођач радова дужан је да изврши одвоз шута и преосталог материјала са привремене депоније камионом на депонију сагласно прописима којим се уређује управљање отпадом (Првилник о категоризацији, испитивању и класификацији отпада – ''Сл. гласник РС'', бр. 56/2010 и 93/2019). У цену поред трошкова утовара, транспорта и истовара по m3 улази и цена трошкова ангажовања овлашћене лабораторије за испитивање отпадног материјала.

На локацији где су предвиђени радови на изградња предметних резервоара није било отвора од продора неексплодираних убојних средставас због чега нису вршена пиротехничка извиђања.

**Одговор 3:**

Сви заинтересовани понуђачи могу извршити увид у ГЕОТЕХНИЧКИ ЕЛАБОРАТ за објекат Резервоари Р-23, Р-24, Р25 и Р-26 у кругу складишта ''Смедерево'', дана 29.06.2020. године у 11,30 часова приликом већ заказаног термина за увид у пројектну документацију, у просторијама РДРР у Дечанској 8а, спрат 6, сала 654а. Резервни термин за преглед пројектно-техничке документације је 06.07.2020. године у исто време и на истом месту.